Vegueria

Actualment a Catalunya hi ha un procés de recuperació de les vegueries. En l'Estatut d'Autonomia de Catalunya de 2006 es restableix la vegueria com a divisió territorial amb personalitat jurídica pròpia i amb dues funcions: el govern intermunicipal de cooperació local i l'organització dels serveis de la Generalitat de Catalunya. La Llei 23/2010, del 22 de juliol, va ampliar els àmbits a vuit amb la creació de l'àmbit funcional del Penedès. No és fins al 2017 que es modifica la llei per incorporar aquesta vuitena vegueria, la qual inclou l'Alt Penedès, el Baix Penedès, el Garraf i part de l'Anoia (tota menys vuit municipis, els quals segueixen adscrits a l'àmbit de les Comarques Centrals)

Llista de les actuals vegueries a Catalunya 
 Vegueria de l'Alt Pirineu i Aran: Alta Ribagorça, Alt Urgell, Cerdanya, Pallars Jussà i Pallars Sobirà.
 Val d'Aran "La Vall d'Aran entra dins de la vegueria de l'Alt Pirineu i Aran, però té un règim especial."
 Vegueria de Barcelona: Baix Llobregat, Barcelonès, Maresme, Vallès Oriental i Vallès Occidental.
 Vegueria del Camp de Tarragona: Tarragonès, Alt Camp, Baix Camp, Conca de Barberà i Priorat.
 Vegueria de les Comarques Gironines: Alt Empordà, Baix Empordà, Garrotxa, Gironès, Pla de l'Estany, Selva i Ripollès.
 Vegueria de la Catalunya Central: Bages, Berguedà, Moianès, Osona i Solsonès.
 Vegueria de Ponent: Garrigues, Noguera, Segarra, Segrià, Pla d'Urgell i Urgell.
 Vegueria de les Terres de l'Ebre: Baix Ebre, Montsià, Ribera d'Ebre i Terra Alta.
 Vegueria del Penedès: Alt Penedès, Anoia, Baix Penedès, Garraf

 Última actualització l'1 de gener del 2022

Llei de l'Organització Veguerial de Catalunya 

L'Estatut del 2006 va introduir el restabliment de les vegueries com a divisions territorials amb personalitat jurídica pròpia. Segons l'avantprojecte de Llei de l'Organització Veguerial de Catalunya del desembre del 2009, la divisió inicial havia de ser de set vegueries: Alt Pirineu i Aran, Barcelona, Camp de Tarragona, Girona, Central, Lleida i Terres de l'Ebre. S'hi preveuen els mecanismes d'organització i modificacions, així com la transferència de recursos des de les diputacions a les vegueries.

Les seus institucionals de les vegueries es preveuen a Barcelona, Tarragona, Girona, Lleida, Tortosa i es desconeix en quines ciutats es trobaran les seus de les vegueries de l'Alt Pirineu i la Central.

Finalment, la Generalitat ha acceptat que la Vall d'Aran quedi fora d'aquesta organització territorial, tot i que es preveu que provisionalment formi part de la vegueria pirinenca i que el consell de vegueria de l'Alt Pirineu delegui al Conselh Generau d'Aran les funcions.

Reivindicacions 
El Conselh Generau d'Aran va reclamar en diverses ocasions que la comarca no pertangués a cap altra divisió territorial diferent de la mateixa vall. La Vall d'Aran ha constituït el Règim Especial d'Aran des de la promulgació de la llei 1/2015 del règim especial d'Aran.

Existeixen campanyes per reclamar noves vegueries:
 Vegueria de l'Alt Ter, amb les comarques d'Osona i el Ripollès.
 Vegueria del Penedès, amb les comarques de l'Alt Penedès, l'Anoia, el Baix Penedès i el Garraf, que es va crear com a Àmbit funcional territorial per la llei 23/2010 en 2010 (a excepció d'alguns municipis d'Anoia) i com a vegueria el 2017.

Televisions públiques per vegueria 

** Son canal privat que fan la funció que haurien de fer el canal públic. Aran de la crisi del 2007. Aquest canal públic no es van poder posar en marxa per manca de finançament.

Referències

Vegeu també 
 Divisió territorial de Catalunya
 Comarques naturals de Catalunya
 Llei de l'Organització Veguerial de Catalunya
 Història de les vegueries

Enllaços externs 
 Les vegueries de Catalunya 
 Mapes dels Fons digitals de la Cartoteca de Catalunya, amb les vegueries del 1359 i 1708 

 
Regions de Catalunya
Edat mitjana de Catalunya
Edat moderna de Catalunya